Thomas Cooper Gotch

Thomas Cooper Gotch (født 10. desember 1854, død 1. mai 1931) var en engelsk maler og bokillustratør som ble assosiert med pre-rafaelittene.

 Tidlig liv 
Gotch ble født i Kettering, Northamptonshire som den fjerde sønnen til en framgangsrik middelklassefamilie involvert i bank og skoproduksjon, men besto også kunstnere og akademikere. Familien var medlem av en frikirke. Han ble sendt til en lokal kunstskole i 1876, deretter til Antwerpen (École des Beaux-Arts) og Paris (Jean-Paul Laurens) før han studert ved Slade School i London i årene 1878–1880. Han stilte ut ved Royal Academy, men også i Paris og Berlin.

 Newlyn 

De ble boende Newlyn for resten av deres liv. Gotch malte i en stil som var typisk for kolonien, den såkalte Newlyn-skolen, på denne tiden, og han grunnla Newlyn Industrial Classes hvor lokal ungdom kunne lære kunsthåndverk. Han hjalp også til med danne Newlyn Art Gallery og fungerte i dens komité for resten av livet. Han grunnla i 1887 og tjenestegjorde senere som president (1913–1928) i Royal British Colonial Society of Artists. Blant hans venner i Newlyn var kunstnerne Stanhope Forbes og Albert Chevallier Tayler.

 Preget av italiensk middelalder 
I årene 1891–1892 besøkte Grotch Italia, hovedsakelig Firenze, og det ble en avgjørende opplevelse for ham som betydde at han radikalt endret malestil. Da han kom tilbake begynte han å male symbolistiske malerier som involverte barndom og familieforhold. Bildene var påvirket av klarheten og forenklingen fra tidlig italiensk kunst. Noen av disse bildene representerer de fremste og mest interessant innenfor viktoriansk kunst og Gotchs bidrag ble betraktet som en egen, unik stemme. Han malte også portretter og mange gallerier kjøpte hans malerier. Overraskende nok ble Gotch ikke assosiert medlem av Det engelske kunstakademiet, Royal Academy.

Hans elskede og eneste datter, Phyllis Marian Gotch, markerte seg i Newlyns sosiale liv. Hun og hennes venner, som også ble benyttet av Gotch som modeller, inspirerte fortellingene til forfatteren H.D. Lowry. Phyllis ble senere en forfatter og en sanger og giftet seg rundt 1913. Han hadde en eldre bror, John Alfred Gotch, som utmerket seg som arkitekt og lærer i arkitektur foruten å skrive om antikviteter.

 Ettermæle 
Thomas Cooper Gotch plutselig den 1. mai 1931, 77 år gammel. Samtiden husket ham da som en kunstner som malte dekorative motiver i en tid hvor realismen preget tidens smak. Hans Child Enthroned, malt 1894, med datteren Phyllis som modell skapte en positiv sensasjon da det ble stilt første gang, men til en viss grad var hans tidlige suksess et hinder for ham ved at det fikk ham til å gjenta seg selv i de samme konvensjoner, eksempelvis som i hans maleri Allelulia, malt i 1896 og kjøpt to år senere, og som nå er stilt ut i Tate Gallery.

 Liste av malerier (utvalgte) 
 The Wizard  (tidlig verk)
 The Orchard  (1887) (tidlig verk)
 My Crown and Sceptre  (1892)
 The Child Enthroned  (1894)
 Death the Bride  (1894/5)
 Portrait of Phyllis Gotch in Blue  (198?)
 The Pageant of Children  (1895)
 Alleluia  (1896)
 Dawn of Womanhood (1900) 
 The Message  (1903)
 The Return From The Pageant  (1907)
 High Velt, South Africa (1910)
 The Mother Enthroned  (1912–1919)
 Self Portrait  (1912)
 The Flag  (191?)
 The Nymph (1920)
 The Vow  (1920s?)
 Crossing the Bar  (1923)
 It is an Ancient Mariner  (1925)  The Madonna of the Mount  (1926)
 John Alfred Gotch  (1926)
 The Nymph and The Exile  (1929–30)
 The Birthday  (1930)
 The Clarinet Player
 Young Girl Reading a Manuscript 
 Dalaphne 
 A Jest 
 A Golden Dream 
 The Awakening 
 Mental Arithmetic 
 The Story of the Money Pig 
 Fireside Story 
 Heir to All the Ages 
 The Dancing Lesson 
 The Exile 
 Study of a Young Woman 
 Portrait of a girl with eyes closed (trekull)

 Referanser 

 Litteratur 
 Baldry, A.L.: «The Work of T.C. Gotch», The Studio, Vol.13, March 1898, pages 73-82.
 Lomax, Pamela: The Golden Dream: A Biography of Thomas Cooper Gotch (Sansom & Company, 2004) (120 sider, uinnbundet).
 Lomax, Pamela: A Winter in Florence 1891-1892 (Shears & Hogg, 2001) (28 sider, uinnbundet)
 Lomax, Pamela: A Long Engagement (Shears & Hogg, 2002) (76 sider, uinnbundet)

 Eksterne lenker 
 ArtRenewal: Gotch - Kort biografi og noen bilder

Kategori:Prerafaelittene
Kategori:Engelske malere
Kategori:Britiske illustratører
Kategori:Personer fra Kettering